In nomine domini, amen. Anno jncarnationis eiusdem millesimo trecentesimo tricesimo primo, mense februarii, scilicet die dominica in festo purificationis beate Marie Virginis, ego Eluydis domma de Arcellis et de Perrigneyo domicella, notum facio vniuersis presentes litteras jnspecturis, quod ego per Dei graciam sana mente licet infirma corpore cupiens anime mee operibus misericordie salubriter prouidere, condendo meum testamentum seu meam vltimam voluntatem, dedi et legaui ac etiam per presentem paginam, do et lego conuentui Sancti Stephani de Diuione, centum solidos ad monetam turonensium paruorum annui et perpetui redditus pro anniuersario meo, annis singulis in eorum ecclesia perpetuo celebrando. Quos eidem conuentui ab ipso anno quolibet perpetuo percipiendo et habendo, assedeo et assigno super domum meam de Dyuione. Ita, scilicet quod ego volo et ordino, quod si et quodcunque Guido filius meus dictum annum redditum alibi sufficienter assedauerit et assignauerit, quod domus eadem de dicto anno redditu assessione que et assignatione predictis quicta remaneat penitus perpetuo et immunis, huiusmodi ante donationem et legationem assessionem pro et assignationem de premissis facio sub hac conditione, quod super hiis habeatur consensus duorum de quorum feodo et retrofeodo ac etiam principimus, et perlatonum de quorum principatu et baronia predicta monere diuoscuntur et precipio ab executoribus meis in dicto meo testamento nuncupatis erga dominos eosdem jmpetrari. Item volo, precipio et ordino, quod premissa sic a me donata et legata, si amortizatione indigeant per eosdem executores meos erga dominos temporales quorum interest cum expensis bonorum meorum amortuari procurentur, huiusmodi que donationem et legatum assessionemque ac omnia et singula premissa promitto pro me et meis heredibus, quos ad hoc specialiter et expresse obligo bona fide, et sub obligatione omnium bonorum meorum mobilium et jmmobilium, presencium et futurorum, tenere, attendere, adimplere, inuiolabiliter obseruare, et non contra venire seu contravenienti in aliquo consentire facto seu verbo, consensu, vel jure consuetudine, aut modo alio qualicumque. Omnibus exceptionibus juris et facti nihil facto cessantibus penitus et remotis. Et volo me et heredes meos compelli ad pre, missorum obseruanciam, quasi ex re adiudicata per curiam domini ducis Burgondie, nec non per curiam seu gentes domini episcopi lingonensis, et per quancumque aliam curiam seu justiciam ecclesiasticam vel seculariam, et quamlibet earumdem simul et semel coniunctim vel diuisim quam dicti religiosi aut successores sui duxerunt eligendi quocunque jure seu quacunque consuetudi in contrarium introductis non constantibus. Quarum curie et gentium domini ducis Burgondie domini episcopi lingonensis alteriusque curie seu justicie, cuiuscunque juridicionibus, quo ad hoc suppono me ac heredes meos et a me causam habentes et imposterum habituros. Et est sciendum quod super premissis facti concessi alias litteras sigillo curie lingonensis sigillatas, quibus per presentes nolo aliquos preiudicium conseruari, sed volo eas secundum formam earum executioni debite demandari. In quorum premissorum testimonium, etc. Actum in presentia Johannis de Cultilerii de Diuione, clerici coadiutoris Johannis Rateti, notarii diuionensis, religiosorum virorum fratrum Theobaldi dou Pautez, Stephani de Verrangiis, canonici sancti Stephani diuionensis, Hugonis de Chastrouillano ordinis fratrum minorum conuentus de Diuione, Petris de Molinis burgensis de Diuione, Perreneti dicti Monceron marorum de Aqueductu et Terrici de Courbeton, testium ad hoc vocatorum et rogatorum, anno mense et die predictis.